ಅಂತರರಾಷ್ಟ್ರೀಯ ಕ್ರಿಕೆಟ್‌ಗೆ ಬಹಳ ಇಕ್ಕಟ್ಟಿನ ಪರಿಸ್ಥಿತಿಯನ್ನು ತಂದಿದ್ದು ವರ್ಣಭೇದನೀತಿ. ಅದು ದಕ್ಷಿಣ ಆಫ್ರಿಕಾದವರು ಅನುಸರಿಸಿದ ಜಾನಾಂಗೀಯ ಬೇರ್‌ಪಡುಗೆ ನೀತಿ. 1961ರಲ್ಲಿ ದಕ್ಷಿಣ ಆಫ್ರಿಕಾದವರು ಕಾಮನ್‌ವೆಲ್ತ್‌ ದೇಶಗಳಕೂಟದಿಂದ ದೂರಸರಿದಾಗ ಪರಿಸ್ಥಿತಿಯು ಸ್ಪಷ್ಟರೂಪತಾಳಿತು. ಅಂದಿನ ಕ್ರಿಕೆಟ್ ನಿಯಮದಂತೆ ದಕ್ಷಿಣ ಆಫ್ರಿಕಾದ ಕ್ರಿಕೆಟ್ ಬೋರ್ಡ್‌ ಇಂಟರ್‌ನ್ಯಾಷನಲ್ ಕ್ರಿಕೆಟ್ ಕಾನ್ಫರೆನ್ಸ್‌(ಐಸಿಸಿಸ್)ನನ್ನು ಬಿಟ್ಟು ಹೊರಬರಬೇಕಾಯಿತು. 1968ರಲ್ಲಿ "ಕಪ್ಪು ಜನಾಂಗ"ದ ಬೇಸಿಲ್‌‍ ಡಿ ಒಲಿವೈರಾ ಎಂಬ ಆಟಗಾರನನ್ನು ಇಂಗ್ಲೆಂಡ್‌ ತಂಡವು ಒಳಗೊಂಡಿದ್ದ ಕಾರಣ ದಕ್ಷಿಣ ಆಫ್ರಿಕಾದ ಆಡಳಿತವು ಇಂಗ್ಲೆಂಡ್ ತಂಡದ ದಕ್ಷಿಣ ಆಫ್ರಿಕಾ ಪ್ರವಾಸವನ್ನು ರದ್ದುಮಾಡಿತು ಇದರ ಪರಿಣಾಮ ಕ್ರಿಕೆಟ್‌ನಲ್ಲಿ ವರ್ಣಭೇದನೀತಿಯನ್ನು ವಿರೋಧಿಸುವ ಉತ್ಕಟ ಪರಿಸ್ಥಿತಿ ಬಂದಿತು. 1970ರಲ್ಲಿ ಐಸಿಸಿಯ ಸದಸ್ಯ ರಾಷ್ಟ್ರಗಳು ಅನಿರ್ದಿಷ್ಟಕಾಲದವರೆಗೆ ದಕ್ಷಿಣ ಆಫ್ರಿಕಾವನ್ನು ಅಂತರರಾಷ್ಟ್ರೀಯ ಕ್ರಿಕೆಟ್ ಪಂದ್ಯಾವಳಿಗಳಿಂದ ದೂರವಿಡಲು ಒಪ್ಪಿಗೆ ಸೂಚಿಸಿದವು. 

ವ್ಯಂಗ್ಯದ ಸಂಗತಿಯಾಂದರೆ, ಆ ಸಮಯದಲ್ಲಿ ದಕ್ಷಿಣ ಆಫ್ರಿಕಾ ತಂಡವು ಪ್ರಪಂಚದಲ್ಲೇ ಅತ್ಯಂತ ಬಲಶಾಲಿಯಾದ ತಂಡವಾಗಿ ಬೆಳೆಯುವ ಹಂತದಲ್ಲಿತ್ತು. ದಕ್ಷಿಣ ಆಫ್ರಿಕಾದ ಉತ್ತಮ ಆಟಗಾರರಿಗೆ ಅಗ್ರಮಟ್ಟದ ಪೈಪೋಟಿಗಳು ಇಲ್ಲಾವಂತಾದವು. ಆಗ ದಕ್ಷಿಣ ಆಫ್ರಿಕಾದ ಕ್ರಿಕೆಟ್ ಬೋರ್ಡ್ ಹೆಸರುವಾಸಿಯಾದ ರೆಬೆಲ್ ಟೂರ್‌ನ್ನು ಪ್ರಾರಂಭಮಾಡುವ ಮೂಲಕ ನಿಧಿಸಂಗ್ರಹ ಮಾಡಲು ಆರಂಭಿಸಿತು. ಅಂತರರಾಷ್ಟ್ರೀಯ ಮಟ್ಟದ ಆಟಗಾರರಿಗೆ ಹೆಚ್ಚಿನ ಹಣನೀಡಿ ಅವರನ್ನು ಒಂದು ತಂಡವನ್ನಾಗಿ ರೂಪಿಸಿ ಅವರು ದಕ್ಷಿಣ ಆಫ್ರಿಕಾ ಪ್ರವಾಸ ಕೈಗೊಳ್ಳುವಂತೆ ಮಾಡಿತು. ಇದಕ್ಕೆ ಪ್ರತ್ಯುತ್ತರವಾಗಿ ಐಸಿಸಿಯು ದಕ್ಷಿಣ ಆಫ್ರಿಕಾ ಪ್ರವಾಸಕ್ಕೆ ಒಪ್ಪಿ ಒಪ್ಪಂದಕ್ಕೆ ಸಹಿಹಾಕಿದ್ದ ಆಟಗಾರರನ್ನು ಕಪ್ಪುಪಟ್ಟಿಗೆ ಸೇರಿಸಿತು. ಅವರನ್ನು ಅಧಿಕೃತವಾಗಿ ಮಂಜೂರಾಗಿದ್ದ ಅಂತರರಾಷ್ಟ್ರೀಯ ಕ್ರಿಕೆಟ್‌ನಿಂದ ನಿಷೇಧಿಸಿತು. 1970ರಲ್ಲಿ ಆಟಗಾರರಿಗೆ ಕೊಡುತ್ತಿದ್ದ ಸಂಭಾವನೆ ಬಹಳ ಕಡಿಮೆಯಾಗಿತ್ತು. ಆದ ಕಾರಣ ಬಹಳಷ್ಟು ಮಂದಿ ದಕ್ಷಿಣ ಆಫ್ರಿಕಾಕ್ಕೆ ತೆರಳಲು ತಮಗೆ ಬಂದಿದ್ದ ಅವಕಾಶಕ್ಕೆ ಒಪ್ಪಿಗೆನೀಡಿದರು. ವಿಶೇಷವಾಗಿ ತಮ್ಮ ವೃತ್ತಿಜೀವನದ ಅಂತ್ಯದಲ್ಲಿದ್ದ ಆಟಗಾರರು, ಏಕೆಂದರೆ ಕಪ್ಪುಪಟ್ಟಿಗೆ ಸೇರಿಸುವುದರಿಂದ ಅವರ ಕ್ರೀಡಾಜೀವನದ ಮೇಲಾಗುವ ಪರಿಣಾಮ ಅಲ್ಪಪ್ರಮಾಣದಲ್ಲಿರುತಿತ್ತು.

1980ರ ತನಕ ರೆಬೆಲ್ ಟೂರ್‌ಗಳು ಮುಂದುವರೆಯಿತು. ಆದರೆ ಮುಂದೆ ದಕ್ಷಿಣ ಆಫ್ರಿಕಾದಲ್ಲಾದ ರಾಜಕೀಯ ಬದಲಾವಣೆಯ ಪರಿಣಾಮ ವರ್ಣಭೇದನೀತಿ ಅಂತ್ಯಕಂಡಿತು. ದಕ್ಷಿಣ ಆಫ್ರಿಕಾ ಈಗ ನೆಲ್ಸನ್ ಮಂಡೆಲಾರವರ ಆಳ್ವಿಕೆಯಲ್ಲಿರುವ "ರೈನ್‌ಬೋ ನೇಷನ್" ಆಗಿದೆ. 1991ರಲ್ಲಿ ಮತ್ತೆ ಅಂತರರಾಷ್ಟ್ರೀಯ ಕ್ರೀಡೆಗಳಿಗೆ ದಕ್ಷಿಣ ಆಫ್ರಿಕಾವನ್ನು ಸ್ವಾಗತಿಸಲಾಯಿತು.

ಕ್ರಿಕೆಟ್‌ ಮತ್ತು ಬಿಕ್ಕಟ್ಟು
ಆರಂಭಿಕ ಕ್ರಿಕೆಟ್‌
ತಂತ್ರಜ್ಞಾನ ಬಳಕೆ ಹೆಚ್ಚುತ್ತಿರುವುದು
ದಕ್ಷಿಣ ಆಫ್ರಿಕಾವನ್ನು ಅಮಾನತ್ತಿನಲ್ಲಿಟ್ಟಿದ್ದು (1970-1991)